AlexejDobrolubov/national_council_slovak_2010 huggingface dataset:
39. schôdza NR SR - 13.deň - B. popoludní
Dátum: 2025-09-29
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

Vďaka, pán kolega Horecký, že si uviedol problematiku, aj keď nebola celkom pochopená zo strany jednej z kolegýň. Inštitút spočívajúceho mandátu už existuje, ako si povedal, existuje pre tých poslancov, ktorí sa stanú členmi vlády, a v prípade, že sa niečo pokazí, tak majú možnosť vrátiť sa do parlamentu. Ak sa niektorý poslanec vzdá, odíde z parlamentu, už sa nemôže vrátiť. A preto, preto my ponúkame takú možnosť, že ak sa matka rozhodne, nieže musí ísť na tri mesiace alebo na päť mesiacov preč, práve naopak, zväčšuje ten, ten návrh zákona, tú možnosť pre, napríklad pre mamičky. Chcem povedať, že takáto úprava, zákonná úprava existuje v mnohých moderných európskych krajinách a momentálne prebieha v Európskom parlamente veľmi živá diskusia, volajú po tomto inštitúte v Európskej únii a bude to predmetom, predmetom aj ich zmeny legislatívy, tak aby aj, aj europoslanci, europoslankyne mohli v prípade potreby dostať ako, ako možnosť, ako možnosť, nie ako príkaz, možnosť mať spočívajúci mandát v prípade niektorých okolností, ako je napríklad, a my toto teraz navrhujeme, že nielen členov vlády, ale aj pre mamičky, ktoré porodili a rozhodnú sa samy, že na pár týždňov alebo pár mesiacov odídu z parlamentu tak, aby boli ich politické strany plnohodnotne v parlamente zastúpené, tak môže na ten čas nastúpiť náhradník. To je, to je vysoko, vysoko liberálna a vysoko slobodná možnosť, tak práve preto si myslím, že táto právna úprava, ktorá platí v mnohých európskych krajinách, by bola na prospech našim mamičkám. Ďakujem pekne.
39. schôdza NR SR - 13.deň - B. popoludní
Dátum: 2025-09-29
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

Ďakujem, krátko. Vďaka pani kolegyňa Nash za faktickú. Práve my chceme otvoriť zákon tak, aby tie tabuľky začínali od minimálnej mzdy. To znamená, že do budúcna toto automatizujeme tým našim návrhom, že nie posúvame to na nejaké číslo s ktorým prišla vláda teraz, ale chceme to urobiť automaticky, že presne, presne systémové riešenie. A potom kolega, pán kolega Vašečka, o nejde tu celkom o to, že ponúkame istoty a sľubujeme nesplniteľné. Ako som už spomenul, tento náš návrh je z finančného hľadiska neutrálny. Pretože tie subjekty verejnej správy a štátnej správy už aj tak musia doplácať, len to nevolajú mzda, alebo volajú to osobné ohodnotenie. Čiže ten človek už dostane dneska hranicu minimálnej mzdy, lenže v ich prípade je to dvojzložková vec a tá jedná zložka sa volá že osobné ohodnotenie. A to nie je pre nich fér, lebo to je právne neisté. Čiže my čistíme systém, čistíme zákon, zatiaľ nepridávame, tak ako naznačil pán Škripek, že určite si zaslúžia za tú ťažkú prácu, ktorú robia, oveľa viacej. A mne teraz v takomto zariadení zomrela mamka, kde sa o ňu starali ošetrovatelia, opatrovatelia, zdravotné sestry a tí práve boli pod tou minimálnou mzdou a veľa sa tam natrápili, veľa makali, dali tam kus svojho života, kus svojho srdca, veľkú časť energie a za tú potrebujú primeranú mzdu. My nesľubujeme zatiaľ istoty, ale aspoň tú právnu istotu im dajme aby, aby to nemali v dvoch zložkách, ale aby aspoň dostali tú minimálnu mzdu zo zákona. A ešte raz pripomínam, v rozpore sú tu zákony a ja vyzývam vládnu koalíciu aby tie zákony dali do súladu. To je všetko. Ďakujem pekne.
39. schôdza NR SR - 13.deň - B. popoludní
Dátum: 2025-09-29
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

Pán kolega Čaučík, veľmi oceňujem tvoj boj voči hazardu. My v KDH vnímame to ako negatívnu externalitu, ktorá devastuje rodiny. To si spomenul na začiatku. A pripomínam ešte, že my sme už pri druhej konsolidácii navrhovali zvýšiť odvod z hazardu. Jednak u prevádzok kamenných a online priestore, tak, aby z tohto segmentu mohla naša krajina a naša vláda ušetriť zhruba 100 miliónov eur. Nevyužili sme túto príležitosť. Potom sme prišli s tým, aby sa obmedzila reklama, aby sa hazard odtlačil od škôl, aby nebol hazard propagovaný v tom najsledovanejšom čase. A aby ho nemohli propagovať verejne známe a populárne osoby. Ani toto neprešlo. A teraz prichádzame, prichádzaš s návrhom výpisu vložených a získaných prostriedkov, ktorý má otvoriť oči. Spomínam tento balík opatrení preto, že KDH vníma hazard ako niečo, čo ničí rodiny, ničí spoločnosť, ničí ľudské životy, aj detské. A tento treba regulovať a obmedziť. O tom sme presvedčení. A návrhy a kroky, ktoré sme zatiaľ podnikli, ktoré si ty Maroš podnikol, sú veľmi systematické. Je to jasný odkaz pre túto krajinu, pre zákonodarcov, že hazard vnímame ako niečo negatívne, čo treba regulovať a treba ochrániť rodiny a deti. A veľmi pekne ti za to ďakujem.
39. schôdza NR SR - 13.deň - A. dopoludnia
Dátum: 2025-09-29
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

No pri všetkej úcte kolegyne, ja si vážim vašu prácu, aj vašu odbornosť. Tina, ja nezjednodušujem, len nemám veľa času a nie je tu priestor na to, aby sme preberali školské systémy, ktoré nikoho nezaujímajú na tomto svete. Ale na druhej strane ak poviete že na základe talentu môžeme teda sa špecializovať, tak potom môžete mať od piateho ročníka okrem športových, ďalšie typy škôl. A vy z toho celkového objemu vezmete deti talentované na to, na to, na to, na to, na to, potom akože inklúziu a to vzájomné sa ovplyvňovanie pozitívnym spôsobom, má už robiť len tých pár netalentovaných detí a detí z rómskych osád? To je problém. Lebo do tých špecializovaných škôl sa práve tie rómske deti málokedy dostávajú. Aj na tie konzervatóriá, aj na tie športové školy. Čiže podľa mňa si trošku protirečíte a ja ešte spomeniem aj jednu vec,ktorú ide urobiť pán Drucker. Napríklad v Bardejove to funguje na základných školách, že jedna sa venuje primárne hokeju, jedna sa venuje futbalu, jedna sa venuje plávaniu a tak ďalej, ale teraz tým, že tak prísne nakreslí obvody a povie že musíte chodiť do obvodovej školy, tak vlastne toto ide pán Drucker pokaziť, ale nič to nemení na tom, že pozor, lebo na inklúziu potrebujete celú vzorku ľudí, aj talentovaných. Celú vzorku detí. To je to čo robí Fínsko. Že neselektuje, že nemá špeciálne školy pre športovcov, špeciálne pre hudobníkov, špeciálne pre ľudí, ktorí sa venujú technickým zručnostiam. Ale že tie školy do 18 rokov majú všeobecný charakter. To je Fínsky model a to je inklúzia. Ale to čo vy tu dneska predkladáte, je hybrit a potom ako keby ste si veľmi protirečili. To ja vidím. Ďakujem
39. schôdza NR SR - 13.deň - A. dopoludnia
Dátum: 2025-09-29
Poslanec: Šmilňák, Martin (KDH)
Druh vystúpenia: Vystúpenie v rozprave

ten selektívny ako príklad uvediem napríklad Nemecko, kde 10, 11 ročné deti si vyberú z piatich ciest a tou cestou idú ďalej a vlastne celý systém je nastavený takto selektívne, že je problém potom ešte viete preskočiť z jednej školy do druhej chvíľku, ale v zásade už v 10, 11 rokoch určite svoju trajektóriu a takýmto študijným smerom sa vyberiete. To je selektívny systém, ktorý od tých 10, 11 rokoch funguje v Nemecku a Nemecko môžeme považovať teda spolu všetci za úspešnú krajinu, ktorá po druhej svetovej vojne sa veľmi prakticky a dobre vybudovala. Dneska je to motor Európy. Druhý systém, druhý spôsob vzdelávania je inkluzívny a je to systém, ktorý čo najdlhšie sa snaží všetky deti udržať spolu, aby navzájom sa ovplyvňovali, aby sa navzájom ťahali. O inklúzii veľa hovorí napríklad pani kolegyňa Kosová. Náš systém, náš školský systém je zmiešaný, v našom školskom systéme ako kolegyňa už uviedla sa snažíme tváriť že ideme inkluzívne aspoň do tých 15 rokov, ale tým, že existujú 8 ročné gymnáziá, tým že existujú konzervatória s programom 8 ročným, tak vlastne vyberáme časť zo systému, nie všetkým deťom je to umožnené a to je taký kombinovaný inkluzívno neinkluzívny systém a výsledky nášho školstva sú momentálne úplne najhoršie v OECD, v Európe proste pri všetkých možných meraniach sa ocitáme 1, 2, 3 od konca. Čiže tento zmiešaný systém nefunguje. A pani kolegyňa spomenula že pozor, že tie 8 ročné gymnáziá to je tá exklúzia alebo to vyberanie, alebo selekcia na základe intelektu, toto nie, ale že na základe talentu, to už môže byť. Čiže môžeme mať športové školy, alebo konzervatóriá. No dobre ale potom môže byť ďalšie kritérium, keď má niekto napríklad talent na prácu s drevom, alebo keď má niekto talent na technického charakteru. Tak ja tomu nerozumiem, lebo keď zo systému vyberiete 11 ročné deti na 8 ročné gymnáziá, potom vyberiete 11 ročné deti na šport, 11 ročné deti na umenie. Tak potom kto tam zostane na tú inklúziu mi povedzte? Kto tam ostane na tú inklúziu? A ja od vás veľmi často počúvam že inklúzia to je svätý grál a to je to najdôležitejšie čo musíme zaviezť do školy a teraz paradoxne prichádzate so zákonom, ktorý je selektívny. S návrhom zákona. A pozerám tu aj na pána Tittela a možno že viacerí ste tu športovci, športovcom sa človek nestáva v 11tich. Tie hviezdy, ktoré nás reprezentujú tí proste oveľa skôr začali. A budovať takýto polovičatý systém, že inkluzívny ale v tomto a v tomto prípade selektívny, neviem či je správne, tak aj keď sme kolegovia, neviem že či ten návrh zákona prinesie požadovaný efekt. Ak chcete budovať inklúziu, tak poriadne, ak chcete selektívne ísť zo systému, tak priznajte farbu a nemávajte tu príliš vlajkou inklúzie. Toľko z moje strany, ďakujem pekne. Snáď som sa vás nedotkol príliš.
39. schôdza NR SR - 13.deň - A. dopoludnia
Dátum: 2025-09-29
Poslanec: Šmilňák, Martin (KDH)
Druh vystúpenia: Vystúpenie v rozprave

Vážený pán predsedajúci, pani predkladateľka, kolegyne, kolegovia. Dnes sa vám tu prihovorím ako pedagóg aj ako športovec. Ja som telocvikár, angličtinár pôvodne a veľa som aj trénoval. Strávil som vlastne polovicu života na štadiónoch. Robil som atletiku, desať boj a tak. Ale aj iné športy potom ako učiteľ telesnej výchovy, tak aj, aj plavecké výcviku a tak ďalej. Čiže k tej téme čosi poviem. A okrem toho som posledné roky sa veľmi venoval školským systémom. Tie školské systémy v zásade na svete môžeme rozdeliť na dve skupiny. Jedny sú inkluzívne a druhé sú selektívne. Ten selektívny ako príklad uvediem napríklad Nemecko, kde 10, 11 ročné deti si vyberú jednu z piatich ciest a tou cestou idú ďalej. A vlastne celý systém je nastavený takto selektívne, že je problém potom ešte viete preskočiť z jednej školy do druhej chvíľku, ale =====
39. schôdza NR SR - 11.deň - B. popoludní
Dátum: 2025-09-25
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

Ďakujem za slovo. Janka, pozdravujem, bolo to blahosklonné, milé, ale nie celkom presné. Najprv v školstve, to, čo povedal Jano, podpisujem, viera, štát, rodina, tam je problém v tom, že štát si uzurpuje právo sprostredkovať deťom niečo poza chrbát rodičov a my vravíme, že rodičia sú prví vo výchove a delegujú svoju právomoc štátu. A keď štát robí niečo poza ich chrbát, tak rodičia majú právo povedať nie. To nie je nič protiústavné, nič proti, proti nejakým demokratickým alebo slobodným princípom. Čo sa týka surogácie, s tým s vami hlboko nesúhlasím, aj keď hovoríte o dobrom úmysle, chcete dieťa, chcete vychovávať a tak ďalej a tak ďalej, problém je v tom, že z dieťaťa sa stal tovar, dneska si ho môžte objednať, môžte si ho cez nejaké, chcem modré oči, chcem biele oči, chcem proste cez nejaké katalógy si vybrať a keď sa narodí dieťa, ktoré je nechcené, lebo má Downov syndróm alebo sa narodili dvojičky, tak potom čo, čo s tými ostatnými, hej, kde sa tie deti stratia alebo kto ich ďalej bude vychovávať? Dieťa nie je tovar, pre nás je to posvätné, pre nás je život človeka posvätný a tam sa nedá ani obchodovať, ani kombinovať, ani, ani proste nejakou alchýmiou niečo vytvoriť a potom chcem alebo nechcem. To nie je, dieťa nie je proste lego kocka, ani, ani nejaká cukrová vata, ktorú si kúpim a potom, keď mi nechutí, zahojím do koša. Rodičia majú milovať to dieťa, to dieťa má byť milované, chcené, má poznať svoju mamu, má poznať svojho otca. A to, čo my dávame do ústavy, keď chcete chrániť ženu, musíte vedieť, že kto je to žena, hej, to vám odkazuje OSN. Keď, keď delegujete niečo na Európsku úniu a oni zasahujú do vašich práv, tak to nie je v poriadku a proti tomu sme. Ďakujem.
39. schôdza NR SR - 11.deň - B. popoludní
Dátum: 2025-09-25
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

Ďakujem za slovo pán kolega Matovič a pán kolega Šipoš, spochybnili ste poslancov KDH a pritom viete, že za posledné mesiace viete, že sme na vašej strane, že vám držíme stranu a snažíme sa vás vtiahnuť do hry. A v tom, ako pán poslanec Matovič spochybnil našich dvoch poslancov Františkov, Františka Mikloška a Františka Majerského, tak vám chcem povedať dve veci. Prvá vec Fero Mikloško od 80. tych rokoch až dodnes preukázal svoj postoj, svoj chrbát, svoju rovnosť na obranu všetkých ľudí, na obranu pred zákonom a tak ďalej. Náš kolega Fero Majerský zachraňuje životy aj tých, čo o to nestoja aj tých čo sa trápia, pomáha na každom fronte. To sú ľudia, ktorí zaorali hlbokú brázdu na Slovensku a priniesli veľké a krásne hodnoty tejto krajine a ich spochybňovať, že majú nejaký zlý úmysel to si ani my v KDH nedovolíme. My všetci, všetci členovia KDH budeme hlasovať za tieto hodnoty, za zmenu tejto Ústavy. Oni dvaja nie sú členovia KDH, ale sú veľkým prínosom, ale spochybňovať ich dvoch ako ľudí ako poslancov, ako, ako, ako tých ktorí priniesli pre Slovensko vážne veci, vážne hodnoty a od ktorých si mnohí môžeme zobrať príklad, nebolo celkom fér, pán Šipoš. A vy pán Šipoš by ste mali vedieť, že my sme sa vždycky zastali za tie dva roky nebol nikto iný....
39. schôdza NR SR - 11.deň - B. popoludní
Dátum: 2025-09-25
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

Ja vás pekne pozdravujem pani kolegyňa Kolíková. Prvá vec je, keď sme vstúpili do Európskej únie, tak sme sa vzdali časti svojich práv v prospech Európskej únie a nie všetkých. Čiže Európska únia nám nemôže rozhodovať o všetkom. Len o tom čo sme sa jej vzdali. Keď ste spomenuli, že premiér Fico hovorí o nejakých právach, tak tomu sa môžeme vysmiať spoločne. Ja spomeniem surogátne materstvo, o ktorom my hovoríme, že je neprípustné, že je to kupčenie so životom. A potom spomeniem ešte aj vysokú komisárku OSN, ktorá hovorí o tom, že ak chcete chrániť ženu, tak treba najprv vedieť, že kto je žena. Že musíme vedieť definovať, že čo je žena, lebo ak povieme, že tehotná osoba nie tehotná žena, tak je problém. A na konci už len poviem, že rozumiem veľmi SaS-ke a rozumiem demokracii, demokratickým právam a slobode a rozumiem aj tomu, že keď sa vzdám časti slobody vtedy prijímam podmienky Európskej únie a časti slobody sa nevzdám a o týchto veciach si rozhodujeme smi. Tak toto nám nemôžete uprieť. Nemôžete nám uprieť, aby sme vedeli, aby sme dokázali pomenovať čo je otec, čo je mama, čo je žena. Takže a že surogátne materstvo je novodobé kupčenie so životom. Takže voči tomu sa vyhradzujeme a toto pripomíname. Ďakujem pekne.
39. schôdza NR SR - 11.deň - A. dopoludnia
Dátum: 2025-09-25
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

Pán kolega Hajko, ty si začal so slovom nie energopomoc ale energodotácia. A ja chcem povedať, že keď niekto volá o pomoc, tak to je niekto, kto je v nebezpečenstve, kto sa topí, kto tú pomoc seriózne potrebuje. Ale ak ide pani ministerka spolu s Ficovou vládou rozdeľovať medzi ľudí peniaze plošne v objeme 90 alebo 95 %, tak to nie je pomoc. Ako riaditeľ školy musím púovedať, že my sme vedeli identifikovať deti alebo žiakov v hmotnej núdzi a vedeli sme im pomôcť nejakým spôsobom. Ale nikdy to nebolo 90 % žiakov v triede. Možno niekde v marginalizovanej komunite rómskej, ale v bežnej škole to neexistuje, že pomoc potrebuje 90 % obyvateľov. A preto si použil slovo energodotácia. A ja sa ťa chcem opýtať, pán kolega, že či to nie je skôr energoúplatok. Že či to nie je, lebo si naznačoval billboardy a predvolebnú kampaň a snahu dokázať voličom, že pozrite, dali sme vám tento rok 500 alebo 300 eur na drevo. Toto je nehoráznosť. Nemáte to kryté. To si tiež upozornil v rozprave, že ministerka to nemá kryté a špekulujú o tom, ako by na to mohli použiť európske peniaze. A tu kolega Muňko povedal, že europomoc. Tak áno. Z európskych peňazí chce táto vláda sanovať úplatok, energoúplatok pre 90 % alebo 95 % obyvateľov a takto si robiť PR, alebo svoju predvolebnú kampaň . To nepovažujeme za správne. Dobre si povedal, pán kolega, že KDH sa nemôže pod to podpísať a schváliť skrátené legislatívne konanie. Ďakujem ti pe ... (Prerušenie vystúpenia časomerom.)
39. schôdza NR SR - 13.deň - B. popoludní
Dátum: 2025-09-29
Poslanec: Škripek, Branislav (KDH)
Druh vystúpenia: Vystúpenie s faktickou poznámkou

Ďakujem pán kolega Horecký, že si vysvetlil fakticky tú vec, ktorá absentuje v našich parlamentných pravidlách, dá sa povedať. A že chceme zohľadniť predovšetkým to, aby ženy, lebo predovšetkým tu ide o to, aby sme vyšli v ústrety ženám, poslankyniam, ktoré počas mandátu sa dostanú do požehnaného stavu, privedú naše dieťa a od tej chvíle si to vyžaduje obrovský rozsah starostlivosti. A čo teraz s tou jej politickou prácou. Takže doteraz nebolo možné aby sa jej mohli poriadne zúčastňovať. Aj tu v parlamente sme zažili, že niektoré poslankyne tu prišli aj s bábätkom. U niektorých to potom budilo aj také nejaké roz, roz, čo povedať, rozrušenie, že trebárs to ruší. No ale jasné, pozrime sa na to ľudsky. Je v podstate jednoduché, aby sme schválili takúto zmenu, že vyjdeme v ústrety predovšetkým ženám poslankyniam, ktoré sa potrebujú nejaký čas na začiatku venovať svojej novej rodine, novorodeným deťom a zároveň aby bolo splnené, že zastupuje svojich voličov. Takže aby si mohla dobrovoľne vyžiadať tú možnosť prerušiť ten výkon mandátu, že bude zastúpená náhradníkom. A zase po čase, keď sa rozhodne že už môže sa vrátiť, tak tu môže byť. Takže, aby sme predišli tomu, že sú také zodpovedné a nasadené političky, že jednoducho tu prichádzali, alebo proste ju to hnalo alebo tlačilo aby prišla na tie politické rokovania je predsa nemožné, aby to dieťa odložila pre sálou, alebo proste len zverila nejakej opatrovateľke. Takže som rád, že takýto návrh tu dávame na stôl a budem veľmi rád aby v tejto sále prešiel.
39. schôdza NR SR - 11.deň - B. popoludní
Dátum: 2025-09-25
Poslanec: Škripek, Branislav (KDH)
Druh vystúpenia: Vystúpenie s faktickou poznámkou

Okej, takže pán Krátky sa vzdal, okej. Ďakujem pekne, kolegovia. Pre nás je pozorovať, že tuto sa bojuje proti tomu, že, a používa tu pán, pán kolega Matovič taký ten pojem, že Fico tu hrá hry. Ale mne to tak pripadá, že aj Igor Matovič to pociťuje ako hru a boj, súboj voči Robertovi Ficovi. A berie to ako nejaké svoje ťaženie voči zlu, že jemu to proste neschválime (reakcie z pléna), ale my sa vieme pozrieť vyššie a mne na tomto záleží. Čiže podľa mňa aj teraz možno kolega Matovič chce použiť toto nehlasovanie za túto ústavu ako politickú hru, ale ústava nie je hračka. Ani vláda Igora Matoviča nepodala takéto zmeny do ústavy a teraz tu sú. Takže toto nie je hračka. Ústava je a má byť vyjadrením deklarácie a hodnotového, principiálneho zakotvenia, zarámcovania života našej spoločnosti a našej vlasti, a to je potrebné a preto chceme, aby tieto veci, tak ako sú podané a dobre prepracované, hovorím to niekoľkokrát, aby prešli. A je naozaj škoda, a je to podľa mňa až čudné, aby to v tomto pléne neprešlo o jeden alebo dva hlasy. Takže ja by som bol veľmi rád, keby poslanci trebárs aj Hnutia SLOVENSKO, čo je bývalé OĽANO za takúto vec si naozaj zvážili, že je potrebné hlasovať pre obsahové, dôležité, principiálne zmeny, a to môžu robiť len ľudia, ktorí ich chápu ako hodnotovo správne a nepozerajú sa na krátkodobý boj proti jednému človeku, proti jednému zlému politikovi, ktorého nenávidím pre všetko zlo, ktoré robí, ale že chcem dobré veci. (Prerušenie vystúpenie časomerom. Potlesk.)
39. schôdza NR SR - 11.deň - B. popoludní
Dátum: 2025-09-25
Poslanec: Škripek, Branislav (KDH)
Druh vystúpenia: Vystúpenie v rozprave

nie je vôbec pravda. Pretože my sa na život nepozeráme tak, že všetko môžem, čo sa mi len páči. Ja poznám podľa mňa veľmi dôležitý výrok jedného filozofa Pavla Starzu, ktorý povedal, všetko môžem, ale nie všetko osoží . Všetko môžem, ale nie všetko je dobré. A preto je treba veľmi dobre rozlišovať, čo je dobré a čo osoží a k tomu my ľudia, ktorí majú kresťanské presvedčenie a pochopili, že vychádza z rešpektu k vyššej autorite, ktorá je schopná stanoviť absolútne hodnoty dobra a zla a z neho vyplývajúcich otázok, ktoré sú sformulované do morálky a etiky. A to je zdravý a historicky nádherné, to je zdravé a historicky nádherné dedičstvo kresťanského učenia, ktoré sformulovalo našu kultúru, našu históriu a naše spoločenské pravidlá a merítka. Ale je pravdou, že za posledných niekoľko desiatok rokov aj tá západná Európa opúšťa toto historické kultúrne dedičstvo, z ktorého vyplývajú veľmi vážne zásady života. A vypracovali si rôzne iné predstavy o živote, medzi inými napríklad aj takú tú takzvanú rodovú ideológiu, ktorá fakticky je ale len výmyslom ľudí. Nuž a pretože sa tieto veci prenášajú do života a mnohé štáty ju chcú preniesť aj do legislatívy a vymýšľať všelijaké nové, nové veci, tak to spôsobuje také problémy, aké sme nedávno mohli vidieť publikované v tej správe spravodajkyne OSN, ktorá vypracovala prácu o násilí páchanom voči ženám a ako voči nemu bojovať. A z tejto správy vyplynuli veľmi vážne veci. Vôbec sa neodvolávala ani len na nejaké kresťanské myšlienky, ale jednoducho hovorí Reem Alsalemová, spravodajkyňa OSN, o násilí a vyplynulo jej z toho, že je dnes nutné vyzývať štáty, aby dodržiavali ochranu žien na základe ich biologického pohlavia. Pretože z toho, ako dnes sa začína chápať pohlavie muža a ženy, vyplývajú vlastne strašné nezmysly, ktoré si definuje tá rodová ideológia, a vymýšľajú sa veci o rodoch. Vy hovoríte, že to je taký nejaký hoax, pani kolegyňa, že 76 rodov, no ale ono sa to naozaj používa v týchto kruhoch ľudí, to vôbec nie je nejaký výmysel, oni to častokrát používajú, hovoria, že tak to je, tak sa môžu ľudia cítiť, až v takom množstve, takej plejáde tých všetkých rodov a predstáv o tom, čo je správne. Takže jednotlivé body zmien tejto ústavy my považujeme za tak kvalitné a dobré, že chceme, aby boli presadené a nepozeráme sa na to, že to podáva niekto, kto je vraj zlý a neviem aký nedobrý, pretože aj strana SMER, aj premiér Fico tu za nejaký čas nebudú, ale také dobré a kvalitné zmeny v ústave tu budú a natrvalo. A tie potom formujú a rámcujú správne, správne etické veci a zákonné veci, ktoré my budeme mať v tejto krajine. A o tie sa chceme opierať ako o dobrý základ. Preto to chceme. (Prerušenie vystúpenia časomerom.)